Хто жыве на дне ракі?
*Андрэй Хадановіч*

Акуні і шчупакі,

Краснапёрка, ёрш і карп.

(Хто спаймае — мае скарб!)

Ёсць вугры і ёсць ляшчы,

I падводныя карчы,

I прабітыя мячы.

(Ціха, Таня, не пішчы!)

Камяні, пясок і мул,

I бляшанка ад «Red bull»,

Бо не ўсе яшчэ на свеце

Прыбіраюць сваё смецце!

Ёсць русалка й вадзянік,

Што ў астатніх месцах знік.

Быў калісьці нават цмок,

Але выжыць тут не змог.

Ёсць маленькія манеткі

3 кашалька вунь той брунеткі,

Што прыедзе зноў сюды.

Ёсць вартаўнікі вады —

Ратавальнік з вадалазам,

Каб не патанулі разам

Усе тыя, хто дарэмна

Лічыць, што тануць прыемна!